**ЦІХІЯ ВУЛАЧКІ**

Ціхія вулачкі, белая квецень,

Водар хвалюе, лагодзіць душу.

З раніцы сонейка цёплае свеціць,

Дорыць прыродзе пяшчоту сваю.

Ты басанож і збіваеш наўмысна

Росы-крышталь, што на травах ляжаць.

Глянеш на луг, а яны ганарыста

Ў променях сонца красой зіхацяць.

Вусны ўсміхаюцца думкам з дзяцінства –

Вось дзе багата цікавых дзівос –

Раптам адчуеш такое адзінства

З цэлым сусветам і сінню нябёс.

І… зачаруе той стан, нагадае:

Варта цаніць кожны подых жыцця,

Помніць аб тым, што магчымасць такая –

Жыць на Зямлі – падарунак Тварца.